ISTV ja Ruutu ovat mukana edistämässä kansallispelin pesäpalloilun kulttuuria näyttämällä suorina lähetyksinä C-tyttöjen ja C-poikien SM-finaalit Hyvinkäällä järjestettävältä valtakunnalliselta Nuorisoleiriltä.

C-poikien finaali pelataan lauantaina 27.7.2019 kello 15. Ottelu näkyy ISTV:ssä vapaasti katsottavana suorana lähetyksenä yllä olevassa videoruudussa, joka aukeaa hieman ennen ottelun alkua. Tallenne ottelusta ilmestyy myöhemmin katsottavaksi Ruutuun.

Finaalijoukkueet eivät ole vielä selvillä, sillä kilpasarjassa pelataan alkulohkojen otteluita vielä perjantaina ja sen jälkeen pudotuspeliotteluita siten, että välierät ovat lauantaina aamupäivällä. Välierien voittajat selviytyvät finaaliin.

Nuorisoleiri on C-ikäisten pesäpalloilijoiden tapahtuma, joka pelataan Hyvinkäällä 22.-27.7. Nuorisoleirin järjestävät yhteistyössä Pesäpalloliiton Eteläinen alue ja Hyvinkään Tahko.

Alla olevalla videolla on tunnelmia leiriltä.